title: Komisjoni rakendusmäärus (EL) 2018/347, 5. märts 2018, milles käsitletakse loa andmist Saccharomyces cerevisiae CNCM I-1079 preparaadi kasutamiseks põrsaste ja emiste söödalisandina ning millega muudetakse määrusi (EÜ) nr 1847/2003 ja (EÜ) nr 2036/2005 (loa hoidja Danstar Ferment AG, keda esindab Lallemand SAS) (EMPs kohaldatav tekst )

text:
                  9.3.2018

                  ET

                  Euroopa Liidu Teataja

                  L 67/21

            KOMISJONI RAKENDUSMÄÄRUS (EL) 2018/347,
      5. märts 2018,
      milles käsitletakse loa andmist Saccharomyces cerevisiae CNCM I-1079 preparaadi kasutamiseks põrsaste ja emiste söödalisandina ning millega muudetakse määrusi (EÜ) nr 1847/2003 ja (EÜ) nr 2036/2005 (loa hoidja Danstar Ferment AG, keda esindab Lallemand SAS)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

                  (2)

                     Saccharomyces cerevisiae CNCM I-1079 preparaadi kasutamiseks põrsaste söödalisandina anti tähtajatu luba komisjoni määrusega (EÜ) nr 1847/2003 (3) ning kasutamiseks emiste söödalisandina anti tähtajatu luba komisjoni määrusega (EÜ) nr 2036/2005 (4). Vastavalt määruse (EÜ) nr 1831/2003 artikli 10 lõikele 1 kanti kõnealune söödalisand seejärel söödalisandite registrisse kui olemasolev toode.

                  (3)

                  Vastavalt määruse (EÜ) nr 1831/2003 artikli 10 lõikele 2 koostoimes kõnealuse määruse artikliga 7 on esitatud taotlus hinnata uuesti Saccharomyces cerevisiae CNCM I-1079 preparaati põrsaste ja emiste söödalisandina. Taotleja taotles kõnealuse söödalisandi liigitamist söödalisandite kategooriasse „zootehnilised söödalisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (4)

                  Euroopa Toiduohutusamet (edaspidi „toiduohutusamet“) jõudis oma 20. aprilli 2016. aasta ja 4. juuli 2017. aasta arvamustes (5) järeldusele, et kavandatud kasutustingimuste juures ei avalda Saccharomyces cerevisiae CNCM I-1079 preparaat kahjulikku mõju ei looma- ega inimtervisele ega keskkonnale. Samuti jõudis toiduohutusamet järeldusele, et söödalisandi kasutamine emistel on tõhus piimapõrsaste ja võõrutatud põrsaste puhul, parandades oluliselt söödaväärindust. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.

                  (5)

                     Saccharomyces cerevisiae CNCM I-1079 preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                  (6)

                  Määrusi (EÜ) nr 1847/2003 ja (EÜ) nr 2036/2005 tuleks vastavalt muuta.

                  (7)

                  Kuna ohutusnõuetest ei tulene vajadust loa tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                  (8)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Loa andmine
      Lisas nimetatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöödas vastavalt kõnealuses lisas esitatud tingimustele.
      Artikkel 2
      Määruse (EÜ) nr 1847/2003 muutmine
      Määrust (EÜ) nr 1847/2003 muudetakse järgmiselt:

                  1)

                  artikkel 2 jäetakse välja;

                  2)

                  II lisa jäetakse välja.

            Artikkel 3
      Määruse (EÜ) nr 2036/2005 muutmine
      Määruse (EÜ) nr 2036/2005 I lisast jäetakse välja kanne E1703.
      Artikkel 4
      Üleminekumeetmed
      Lisas nimetatud preparaati ja seda preparaati sisaldavat sööta, mis on toodetud ja märgistatud enne 29. septembrit 2018 kooskõlas enne 29. märtsi 2018 kohaldatavate eeskirjadega, võib jätkuvalt turule lasta ja kasutada olemasolevate varude ammendumiseni.
      Artikkel 5
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 5. märts 2018

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

         (3)  Komisjoni 20. oktoobri 2003. aasta määrus (EÜ) nr 1847/2003 ühe söödalisandi uue kasutusviisi ajutise lubamise kohta ja ühe juba loa saanud söödalisandi kasutamise alalise lubamise kohta (ELT L 269, 21.10.2003, lk 3).

         (4)  Komisjoni 14. detsembri 2005. aasta määrus (EÜ) nr 2036/2005 teatavatele söödalisanditele alalise kasutusloa andmise ja lubatud söödalisandite uue kasutusviisi ajutise lubamise kohta (ELT L 328, 15.12.2005, lk 13).

         (5)  EFSA Journal 2016; 14(6): 4478 ja EFSA Journal 2017; 15(7): 4932.

         LISA

                     Söödalisandi identifitseerimisnumber

                     Loa hoidja nimi

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     CFU/kg söödas, mille niiskusesisaldus on 12 %

                        Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained

                     4d1703

                     Danstar Ferment AG represented by Lallemand SAS

                        Saccharomyces cerevisiae CNCM I-1079

                        Söödalisandi koostis

                        Saccharomyces cerevisiae CNCM I-1079 preparaat, mis sisaldab vähemalt:

                                 —

                                 1 × 1010 CFU/g lisandit (kaetud)

                                 —

                                 2 × 1010 CFU/g lisandit (katmata)

                        Toimeaine kirjeldus

                        Saccharomyces cerevisiae CNCM I-1079 elujõulised rakud

                        Analüüsimeetod
                         (1)

                     Loendamine: süviskülvimeetod, kasutades klooramfenikool-dekstroos-pärmiekstrakti agarit (EN15789:2009)
                     Tuvastamine: polümeraasi ahelreaktsioon (PCR) (meetod 15790:2008).

                     Emised
                     Võõrutatud põrsad

                     —

                     1 × 109

                     —

                                 1.

                                 Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                 2.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                                 3.

                                 Kasutatakse emistel, eesmärgiga saavuta kasulik toime piimapõrsastel.

                                 4.

                                 Kasutatakse kuni ligikaudu 35 kg kaaluvatel võõrutatud põrsastel.

                     29. märts 2028

            (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2018/346, 5. märts 2018, milles käsitletakse loa andmist Lactobacillus buchneri NRRL B-50733 preparaadi kasutamiseks kõikide loomaliikide söödalisandina (EMPs kohaldatav tekst )

text:
                  9.3.2018

                  ET

                  Euroopa Liidu Teataja

                  L 67/18

            KOMISJONI RAKENDUSMÄÄRUS (EL) 2018/346,
      5. märts 2018,
      milles käsitletakse loa andmist Lactobacillus buchneri NRRL B-50733 preparaadi kasutamiseks kõikide loomaliikide söödalisandina
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                  (2)

                  Kooskõlas määruse (EÜ) nr 1831/2003 artikliga 7 esitati taotlus Lactobacillus buchneri NRRL B-50733 preparaadi kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (3)

                  Taotlus käsitleb Lactobacillus buchneri NRRL B-50733 preparaadi kasutamise lubamist kõikide loomaliikide söödalisandina ning selle klassifitseerimist söödalisandite kategooriasse „tehnoloogilised lisandid“.

                  (4)

                  Euroopa Toiduohutusamet (edaspidi „toiduohutusamet“) jõudis oma 4. juuli 2017. aasta arvamuses järeldusele, (2) et kavandatud kasutustingimustel ei avalda Lactobacillus buchneri NRRL B-50733 preparaat kahjulikku mõju ei looma- ega inimtervisele ega keskkonnale. Samuti jõudis toiduohutusamet järeldusele, et kõnealune preparaat võib lihtsustada silo tootmist haljasmaterjalist, mida on kerge, mõõdukalt raske või raske sileerida. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva söödalisandi analüüsimise meetodi kohta.

                  (5)

                     Lactobacillus buchneri NRRL B-50733 preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                  (6)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas kirjeldatud preparaati, mis kuulub söödalisandite kategooriasse „tehnoloogilised lisandid“ ja funktsionaalrühma „silokonservandid“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 5. märts 2018

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  EFSA Journal 2017; 15(7): 4934.

         LISA

                     Söödalisandi identifitseerimisnumber

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     Söödalisandi CFU / värske materjali kg

                        Tehnoloogilised lisandid: silokonservandid

                     1k20758

                        Lactobacillus buchneri NRRL B-50733

                        Söödalisandi koostis

                        Lactobacillus buchneri NRRL B-50733 preparaat, milles on vähemalt 1 × 1010 CFU/g söödalisandit.

                        Toimeaine kirjeldus

                        Lactobacillus buchneri NRRL B-50733 elujõulised rakud.

                        Analüüsimeetod
                         (1)

                     Loendamine söödalisandis: pindkülvimeetod MRS-agarile: EN 15787.
                     Söödalisandi tuvastamine: impulssvälja-geelelektroforees (PFGE).

                     Kõik loomaliigid

                     —

                     —

                     —

                                 1.

                                 Söödalisandi ja eelsegu kasutamisjuhistes märgitakse säilitustingimused.

                                 2.

                                    Lactobacillus buchneri NRRL B-50733 miinimumsisaldus, kui seda kasutatakse silokonservandina eraldi, mitte koos teiste mikroorganismidega: 1 × 108 CFU / värske materjali kg.

                                 3.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                     29. märts 2028

            (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Nõukogu rakendusmäärus (EL) 2018/566, 12. aprill 2018, millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9

text:
               13.4.2018

               ET

               Euroopa Liidu Teataja

               L 95/9

         NÕUKOGU RAKENDUSMÄÄRUS (EL) 2018/566,
   12. aprill 2018,
   millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 18. juuli 2005. aasta määrust (EÜ) nr 1183/2005, millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud, (1) eriti selle artiklit 9,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 18. juulil 2005 vastu määruse (EÜ) nr 1183/2005.

               (2)

               Seoses määruse (EÜ) nr 1183/2005 artiklis 2b sätestatud autonoomsete piiravate meetmete läbivaatamisega tuleks muuta kahe isikuga seotud põhjendusi.

               (3)

               Määruse (EÜ) nr 1183/2005 Ia lisa tuleks seega vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1183/2005 Ia lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 12. aprill 2018

            Nõukogu nimel

            eesistuja

         T. DONCHEV

      (1)  ELT L 193, 23.7.2005, lk 1.

      LISA
      Allpool loetletud isikuid käsitlevad kanded asendatakse järgmiste kannetega.

                     „10.

                     Alex Kande Mupompa, Kesk-Kasai provintsi endine kuberner

                     Teise nimega Alexandre Kande Mupomba; Kande-Mupompa.
                     Sünniaeg: 23.9.1950.
                     Sünnikoht: Kananga (KDV).
                     KDV passi nr: OP 0024910 (kehtiv alates: 21.3.2016, kehtiv kuni: 20.3.2021).
                     Aadress: Messidorlaan 217/25, 1180 Uccle, Belgium
                     KDV ja Belgia kodakondsus

                     Alex Kande Mupompa, kes oli kuni 2017. aasta oktoobrini Kesk-Kasai provintsi kuberner, vastutas alates 2016. aasta augustist Kesk-Kasai provintsis toimunud julgeolekujõudude ja Kongo riikliku politsei poolt jõu ebaproportsionaalse kasutamise, vägivaldsete repressioonide ja kohtuväliste hukkamiste eest, sealhulgas Dibaya territooriumil 2017. aasta veebruaris toimunud tapmiste eest.
                     Seega oli Alex Kande Mupompa seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist.

                     29.5.2017

                     12.

                     Lambert Mende, kommunikatsiooni- ja meediaminister ning valitsuse pressiesindaja

                     Teise nimega Lambert Mende Omalanga
                     Sünniaeg: 11.2.1953. Sünnikoht: Okolo (KDV).
                     Diplomaatilise passi nr: DB0001939 (välja antud: 4.5.2017, kehtiv kuni: 3.5.2022).
                     KDV kodanik.

                     Lambert Mende on alates 2008. aastast olnud kommunikatsiooni- ja meediaminister ning vastutab sellise repressiivse meediapoliitika rakendamise eest KDVs, millega rikutakse väljendus- ja teabevabadust ning kahjustatakse konsensusliku ja rahumeelse lahenduse saavutamist KDV valimiste toimumiseks. Lambert Mende võttis 12. novembril 2016 vastu määruse, millega piiratakse välismaiste meediakanalite võimalusi edastada saateid KDVs.
                     Mitmete meediaväljaannete saadete edastamine oli mitu kuud takistatud, millega rikuti 31. detsembril 2016 presidendipartei ja opositsioonierakondade vahel sõlmitud poliitilist kokkulepet.
                     Lambert Mende vastutab kommunikatsiooni- ja meediaministrina KDVs toimuvate valimiste osas konsensusliku ja rahumeelse lahenduse saavutamise takistamise eest, sealhulgas vägivallaaktide toimepanemise, repressioonide või vägivalla õhutamise või õigusriigi põhimõtte õõnestamise kaudu.

                     29.5.2017“


title: Komisjoni rakendusmäärus (EL) 2018/1032, 20. juuli 2018, millega lubatakse vastavalt Euroopa Parlamendi ja nõukogu määrusele (EL) 2015/2283 laiendada mikrovetikatest Schizochytrium sp. saadud õli uuendtoiduna kasutamist ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
               23.7.2018

               ET

               Euroopa Liidu Teataja

               L 185/9

         KOMISJONI RAKENDUSMÄÄRUS (EL) 2018/1032,
   20. juuli 2018,
   millega lubatakse vastavalt Euroopa Parlamendi ja nõukogu määrusele (EL) 2015/2283 laiendada mikrovetikatest Schizochytrium sp. saadud õli uuendtoiduna kasutamist ning muudetakse komisjoni rakendusmäärust (EL) 2017/2470
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
   ning arvestades järgmist:

               (1)

               Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

               (2)

               Määruse (EL) 2015/2283 artikli 8 kohaselt on vastu võetud komisjoni rakendusmäärus (EL) 2017/2470, (2) millega kehtestatakse liidus lubatud uuendtoitude loetelu.

               (3)

               Määruse (EL) 2015/2283 artikli 12 kohaselt peab komisjon tegema otsuse uuendtoidule loa andmise, selle liidu turule laskmise ja liidu loetelu ajakohastamise kohta.

               (4)

               Komisjoni rakendusmäärusega (EL) nr 463/2014 (3) anti kooskõlas Euroopa Parlamendi ja nõukogu määrusega (EÜ) nr 258/97 uuendtoidu ja toidu uuendkoostisosade kohta (4) luba lasta turule mikrovetikatest Schizochytrium sp. saadud, dokosaheksaeenhapet (DHA) sisaldav õli toidu uuendkoostisosana, mis on ette nähtud kasutamiseks teatavas toidus, kehakaalu alandamiseks ettenähtud vähendatud energiasisaldusega dieetides kasutatavas toidus, meditsiinilisel näidustusel kasutamiseks ettenähtud toidus, muus eriotstarbeks ettenähtud toidus, mis on määratletud Euroopa Parlamendi ja nõukogu direktiivis 2009/39/EÜ (5) (v.a imiku piimasegud ja jätkupiimasegud ning toidulisandid).

               (5)

               Komisjoni rakendusmäärusega (EL) 2015/545 (6) anti kooskõlas määrusega (EÜ) nr 258/97 luba lasta turule mikrovetikate Schizochytrium sp. teisest tüvest (ATCC PTA 9695) saadud, dokosaheksaeenhapet (DHA) sisaldav õli toidu uuendkoostisosana, mis on ette nähtud kasutamiseks teatavas toidus, sealhulgas imiku piimasegus ja jätkupiimasegus ning imikutele ja väikelastele mõeldud teraviljapõhises töödeldud toidus ja muus imikutoidus.

               (6)

               21. novembril 2016 esitas äriühing Mara Renewables Corporation Ühendkuningriigi pädevale asutusele taotluse laiendada mikrovetika Schizochytrium sp. erinevast tüvest (T18) saadud õli kasutamist määruse (EÜ) nr 258/97 artikli 1 lõike 2 punkti d tähenduses. Kõnealuse taotlusega sooviti kasutada Schizochytrium sp. tüvest T18 saadud õli kõigis rakendusotsustega (EL) nr 463/2014 ja (EL) 2015/545 lubatud toitudes ja laiendada selle kasutamist puu- ja köögiviljapüreedele.

               (7)

               10. jaanuaril 2017 andis äriühing Mara Renewables Corporation komisjonile teada, et on kooskõlas määruse (EÜ) nr 258/97 artikliga 5 lasknud liidu turule toidu uuendkoostisosa, mikrovetikast Schizochytrium sp. saadud õli, mis on valmistatud tüvest T18. Äriühing kavatses kõnealust toidu uuendkoostisosa kasutada kõigi rakendusotsuse (EL) nr 463/2014 alusel juba loa saanud toitude puhul.

               (8)

               22. septembril 2017 andis äriühing Nutraveris komisjonile teada, et on kooskõlas määruse (EÜ) nr 258/97 artikliga 5 lasknud liidu turule toidu uuendkoostisosa, mikrovetikast Schizochytrium sp. saadud õli, mis on valmistatud tüvest T18. Äriühing kavatses kõnealust toidu uuendkoostisosa kasutada kõigi rakendusotsuste (EL) nr 463/2014 ja (EL) 2015/545 alusel juba loa saanud toitude puhul.

               (9)

               23. oktoobril 2017 andis äriühing BASF komisjonile teada, et on kooskõlas määruse (EÜ) nr 258/97 artikliga 5 lasknud liidu turule toidu uuendkoostisosa, mikrovetikast Schizochytrium sp. saadud õli, mis on valmistatud tüvest T18. Äriühing kavatses kõnealust toidu uuendkoostisosa kasutada kõigi rakendusotsuste (EL) nr 463/2014 ja (EL) 2015/545 alusel juba loa saanud toitude puhul.

               (10)

               Määruse (EL) 2015/2283 artikli 35 lõike 1 kohaselt käsitatakse iga liikmesriigile uuendtoidu liidus turule laskmiseks esitatud taotlust, mis on kooskõlas määruse (EÜ) nr 258/97 artikliga 4 ja mille kohta ei ole tehtud lõplikku otsust enne 1. jaanuari 2018, määruse (EL) 2015/2283 kohase taotlusena.

               (11)

               Kuna taotlus mikrovetika Schizochytrium sp. tüvest T18 saadud õli kasutamise laiendamiseks esitati liikmesriigile kooskõlas määruse (EÜ) nr 258/97 artikliga 4, vastab ka see taotlus määruses (EL) 2015/2283 sätestatud nõuetele.

               (12)

               6. oktoobril 2017 esitas Ühendkuningriigi pädev asutus esialgse hindamisaruande. Kõnealuses aruandes jõudis asutus järeldusele, et mikrovetika Schizochytrium sp. tüvest T18 saadud õli kasutamise laiendamine vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.

               (13)

               7. oktoobril 2017 edastas komisjon esialgse hindamisaruande teistele liikmesriikidele. Määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul esitas mitu liikmesriiki märkusi, mis kinnitasid esialgses hindamisaruandes tehtud järeldusi.

               (14)

               Esialgses hindamisaruandes tehtud järeldustes esitatakse piisavalt põhjuseid, mis kinnitavad, et mikrovetika Schizochytrium sp. tüvest T18 saadud õli kasutamise laiendamine vastab määruse (EL) 2015/2283 artikli 12 lõikes 1 esitatud nõuetele.

               (15)

               Euroopa Parlamendi ja nõukogu määrusega (EL) nr 1308/2013, millega kehtestatakse põllumajandustoodete ühine turukorraldus, (7) on sätestatud nõuded põllumajandustoodetele, eelkõige piimale ja piimatoodetele. Ilma et see piiraks kõnealuse määruse kohaldamist, tuleks lubada laiendada mikrovetika Schizochytrium sp. tüvest T18 saadud DHA-rikka õli kasutamist.

               (16)

               Euroopa Parlamendi ja nõukogu direktiivis 2002/46/EÜ (8) on sätestatud nõuded toidulisanditele. Ilma et see piiraks kõnealuse direktiivi kohaldamist, tuleks lubada laiendada mikrovetika Schizochytrium sp. tüvest T18 saadud õli kasutamist.

               (17)

               Euroopa Parlamendi ja nõukogu määruses (EL) nr 609/2013 (9) on sätestatud nõuded imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta. Ilma et see piiraks kõnealuse määruse kohaldamist, tuleks lubada laiendada mikrovetika Schizochytrium sp. tüvest T18 saadud õli kasutamist.

               (18)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Mikrovetikast Schizochytrium sp. (T18) saadud õli käsitlevat kannet liidus lubatud uuendtoitude loetelus, millele on osutatud määruse (EL) 2015/2283 artiklis 8, muudetakse vastavalt käesoleva määruse lisale.
   Liidu loetelu kandesse, millele lõikes 1 osutatakse, lisatakse käesoleva määruse lisas sätestatud kasutustingimused ja märgistamisnõuded.
   Käesolevas artiklis antud luba kohaldatakse ilma, et see piiraks määruse (EL) nr 1308/2013, direktiivi 2002/46/EÜ ja määruse (EL) nr 609/2013 sätteid.
   Artikkel 2
   Rakendusmääruse (EL) 2017/2470 lisa muudetakse vastavalt käesoleva määruse lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuli 2018

            Komisjoni nimel

            president

         Jean-Claude JUNCKER

      (1)  ELT L 327, 11.12.2015, lk 1.

      (2)  ELT L 351, 30.12.2017, lk 72.

      (3)  ELT L 209, 16.7.2014, lk 55.

      (4)  EÜT L 43, 14.2.1997, lk 1.

      (5)  ELT L 124, 20.5.2009, lk 56.

      (6)  ELT L 90, 2.4.2015, lk 7.

      (7)  ELT L 347, 20.12.2013, lk 671.

      (8)  EÜT L 183, 12.7.2002, lk 51.

      (9)  ELT L 181, 29.6.2013, lk 181.

      LISA
      Rakendusmääruse (EL) 2017/2470 lisa muudetakse järgmiselt. Tabelis 1 (Lubatud uuendtoidud) asendatakse mikrovetikast Schizochytrium sp. (T18) saadud õli käsitlev kanne järgmisega:

                     Lubatud uuendtoit

                     Uuendtoidu kasutamise tingimused

                     Täiendavad märgistuse erinõuded

                     Muud nõuded

                     „Mikrovetikast Schizochytrium sp. (T18) saadud õli

                        Määratud toidugrupp

                        Piirnorm

                     Uuendtoidu nimetus seda sisaldava toiduaine märgistusel on „mikrovetikast Schizochytrium sp. saadud õli“.“

                     Piimatooted, v.a piimapõhised joogid

                     200 mg / 100 g või juustutoodete puhul 600 mg / 100 g

                     Piimatoodete analoogid, v.a joogid

                     200 mg / 100 g või juustutoodete analoogide puhul 600 mg / 100 g

                     Võiderasvad ja kastmed

                     600 mg / 100 g

                     Hommikusöögihelbed

                     500 mg / 100 g

                     Toidulisandid, nagu määratletud direktiivis 2002/46/EÜ

                     250 mg DHA-d päevas üldelanikkonna puhul

                     450 mg DHA-d päevas rasedate või imetavate naiste puhul

                     Kehakaalu alandamiseks ettenähtud päevase toidu asendaja, nagu määratletud määruses (EL) nr 609/2013, ja kehakaalu alandamise eesmärgil toidukorra toidu asendajad

                     250 mg / toidukord

                     Piimapõhised joogid ja sarnased väikelastele ettenähtud tooted

                     200 mg / 100 g

                     Eelkõige sportlastele intensiivsest lihaste tööst tingitud energiakao korvamiseks ette nähtud toiduained

                     Toiduained, mille märgistusel on esitatud väljendid gluteeni puudumise või vähendatud sisalduse kohta vastavalt komisjoni rakendusmääruse (EL) nr 828/2014 nõuetele

                     Meditsiinilisel näidustusel kasutamiseks ettenähtud toit, nagu määratletud määruses (EL) nr 609/2013

                     Vastavalt nende inimeste toitumuslikele erivajadustele, kellele tooted on ette nähtud

                     Pagaritooted (leiva- ja saiatooted ning magusad küpsised)

                     200 mg / 100 g

                     Teraviljabatoonid

                     500 mg / 100 g

                     Toidurasvad

                     360 mg / 100 g

                     Mittealkohoolsed joogid (sh piimatoodete analoogid ja piimapõhised joogid)

                     80 mg / 100 ml

                     Imiku piimasegu ja jätkupiimasegu, nagu määratletud määruses (EL) nr 609/2013

                     Vastavalt määrusele (EL) nr 609/2013

                     Imikutele ja väikelastele ette nähtud teraviljapõhised töödeldud toidud ja muud imikutoidud, nagu määratletud määruses (EL) nr 609/2013

                     200 mg / 100 g

                     Puu- ja köögiviljapüree

                     100 mg / 100 g


title: Komisjoni rakendusmäärus (EL) 2018/1210, 30. august 2018, milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne kolmandas osalises hankemenetluses

text:
                  31.8.2018

                  ET

                  Euroopa Liidu Teataja

                  L 221/2

         KOMISJONI RAKENDUSMÄÄRUS (EL) 2018/1210,
         30. august 2018,
         milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne kolmandas osalises hankemenetluses
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 32,
         ning arvestades järgmist:

                     (1)

                     Komisjoni rakendusmäärusega (EL) 2016/2080 (3) on avatud lõssipulbri müük hankemenetluse teel.

                     (2)

                     Kahekümne kolmanda osalise hankemenetluse raames saadud pakkumusi arvesse võttes tuleks kindlaks määrata madalaim müügihind.

                     (3)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärusega (EL) 2016/2080 avatud hankemenetluse raames toimuvas kahekümne kolmandas osalises hankemenetluses, mis käsitleb lõssipulbri müüki ja mille puhul pakkumuste esitamise tähtaeg lõppes 28. augustil 2018, kehtestatakse madalaim müügihind 123 eurot / 100 kg.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. august 2018

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Jerzy PLEWA

            (1)  ELT L 347, 20.12.2013, lk 671.

            (2)  ELT L 206, 30.7.2016, lk 71.

            (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).


title: Komisjoni rakendusmäärus (EL) 2018/1615, 22. oktoober 2018, millega registreeritakse kaitstud päritolunimetuste ja kaitstud geograafiliste tähiste registris nimetus „Lucanica di Picerno“ (KGT)

text:
                  29.10.2018

                  ET

                  Euroopa Liidu Teataja

                  L 270/1

         KOMISJONI RAKENDUSMÄÄRUS (EL) 2018/1615,
         22. oktoober 2018,
         millega registreeritakse kaitstud päritolunimetuste ja kaitstud geograafiliste tähiste registris nimetus „Lucanica di Picerno“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Itaalia taotlus registreerida nimetus „Lucanica di Picerno“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Lucanica di Picerno“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Lucanica di Picerno“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.2 „Lihatooted (kuumtöödeldud, soolatud, suitsutatud jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. oktoober 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  ELT C 153, 2.5.2018, lk 15.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2018/1781, 16. november 2018, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
                  19.11.2018

                  ET

                  Euroopa Liidu Teataja

                  L 292/2

         KOMISJONI RAKENDUSMÄÄRUS (EL) 2018/1781,
         16. november 2018,
         millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
         ning arvestades järgmist:

                     (1)

                     Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003 väljaspool Iraaki asunud rahaliste vahendite ja majandusressursside külmutamist.

                     (2)

                     13. novembril 2018 otsustas ÜRO Julgeolekunõukogu sanktsioonide komitee kustutada ühe kande nende isikute või üksuste loetelust, kelle suhtes tuleks kohaldada rahaliste vahendite ja majandusressursside külmutamist.

                     (3)

                     Seepärast tuleks määruse (EÜ) nr 1210/2003 III lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1210/2003 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. november 2018

                  Komisjoni nimel

                  presidendi eest

                  välispoliitika vahendite talituse direktor

            (1)  ELT L 169, 8.7.2003, lk 6.

            LISA
            Nõukogu määruse (EÜ) nr 1210/2003 III lisast kustutatakse järgmine kanne:

                           „104.

                           RAFIDAIN COMPANY FOR BUILDING DAMS (alias STATE ORGANIZATION FOR DAMS). Aadressid: a) Saddoun St., Baghdad, Iraq; b) P.O. Box 5982, Al-Masbah, Baghdad, Iraq.“